# ANEXA 4

# Monitorizarea şi raportarea

## SECŢIUNEA I - Monitorizarea implementării contractului de finanţare

1. AMPOCU/OI monitorizează îndeplinirea indicatorilor, atingerea rezultatelor şi a obiectivelor asumate de către Beneficiar prin Contractul de *Finanţare şi anexele aferente acestuia*, precum şi modul în care beneficiarul respectă prevederile contractuale specifice operaţiunii finanţate;
2. AMPOCU/OI monitorizează progresul implementării contractului de finanţare, fără a se limita la acesta, prin:
	1. Verificarea documentelor: Rapoarte de progres si finale ale Beneficiarilor, Rapoarte de sustenabilitate, Rapoarte de vizită ale Organismelor Intermediare şi prin verificarea în MySMIS/SMIS, în scopul urmăririi stadiului îndeplinirii indicatorilor proiectelor, prevazuti in Cererea de Finantare;
	2. Vizite de monitorizare: vizite pe teren la beneficiarii proiectelor, atât în perioada de implementare a proiectului, cât şi post-implementare, pe durata de valabilitate a contractului de finanţare;
	3. Analizarea stadiului implementarii proiectelor în vederea modificării / suspendării / rezilierii / rezolutiunii contractului de finantare, conform prevederilor contractuale.

## SECŢIUNEA II - Raportarea în cadrul contractului de finanţare

1. Beneficiarul va transmite Rapoarte de Progres, conform modelului ataşat în *Anexa – Formulare şi alte documente relevante,* trimestrial şi ori de câte ori se vor solicita de AM/OI, în conformitate cu documentele subsecvente emise de AMPOCU în vederea implementării proiectului.
2. Aceste Rapoarte de progres au scopul de a prezenta în mod regulat informaţii tehnice şi financiare referitoare la stadiul derulării proiectului şi probleme întâmpinate pe parcursul derulării.
3. Transmiterea rapoartelor de progres ale Beneficiarului se va face la AMPOCU/OI, în 10 zile lucrătoare de la încheierea fiecărui/-ei trimestru/luni (dupa cum stabileste AMPOCU/OI) din cadrul perioadei de implementare a proiectului; primul raport de progres se va transmite in luna a patra de implementare a proiectului, cu respectarea termenului mentionat anterior.
4. Beneficiarul va transmite Rapoarte de Durabilitate, întocmite conform modelului ataşat în *Anexa – Formulare şi alte documente relevante*, anual pe perioada post-implementare a proiectului, în termen 60 de zile de la implinirea fiecarui an post-implementare, prin an post-implementare intelegandu-se perioada de 12 luni calendaristice consecutive implinite, primul an post-implementare incepand de la data finalizarii perioadei de implementare a proiectului.
5. Beneficiarul va raporta indicatorii comuni de realizare şi de rezultat privind investiţiile realizate din FSE in cadrul proiectului,, conform *Anexei I din Regulamentul (UE) nr.1304/2013 al Parlamentului European şi al Consiliului din 17 decembrie 2013 privind Fondul social european şi de abrogare a Regulamentului (CE) nr.1081/2006 al Consiliului.*

**SECTIUNEA III-Descriere proces monitorizare**

Procesul de monitorizare începe din momentul semnării Contractului de Finanţare şi dureaza pana la finalizarea perioadei de durabilitate.

Beneficiarul este obligat să prezinte AMPOCU/OIurmătoarele rapoarte:

*A. Pe parcursul implementării proiectului:*

* rapoarte trimestriale/lunare de progres tehnic (dupa cum stabileste AMPOCU/OI)
* raport final de implementare

*B. Pentru perioada post-implementare:*

* raport privind durabilitatea investiţiei, anual, în termen de 60 de zile de la implinirea fiecarui an post-implementare, prin an post-implementare intelegandu-se perioada de 12 luni calendaristice consecutive implinite, primul an post-implementare incepand de la data finalizarii perioadei de implementare a proiectului , timp de 3 ani după finalizarea activităţilor proiectului.

Raportul privind durabilitatea investiţiei este documentul standard care atestă faptul că investiţia făcută prin proiect nu a suferit modificări substanţiale în perioada de 3 ani de la finalizare implementării, în conformitate cu Art. 71 din Regulamentul Comisiei Europene (EC) Nr. 1303/2013).

Pentru realizarea monitorizării fizice a proiectelor, AMPOCU/OI va desfăşura următoarele activităţi:

* a) verificarea conţinutului documentelor de raportare (rapoartele de progres trimestriale şi raportul final) elaborate şi transmise de către beneficiar (activităţi desfăşurate/progresul fizic);
* b) vizite de monitorizare care îşi propun verificarea stadiului fizic al implementării proiectului la faţa locului/sediul beneficiarului (anuntate şi neanuntate).
* c) monitorizarea durabilităţii investiţiei (rapoarte de durabilitate anuale timp de 3 ani după încheierea implementării proiectului)
* d) vizite de monitorizare la faţa locului/sediul beneficiarului (anuntate şi neanuntate) care îşi propun verificarea faptului ca proiectul nu a suferit modificări substanţiale în perioada de 3 ani de la finalizarea perioadei de implementare, a situaţiei investiţei, a gradului de indeplinire a indicatorilor de rezultat şi a sustenabilitatii proiectului

**a) Monitorizarea rapoartelor de progres trimise de beneficiar**

AMPOCU/OI verifică şi avizează Raportul de Progres transmis de către Beneficiar în conformitate şi cu respectarea termenelor prevăzute in procedura operaţionala aplicabilă.

Obiectivele monitorizării rapoartelor de progres sunt:

* colectarea, revizuirea şi verificarea informaţiilor furnizate de Beneficiar, raportat la dispoziţiile contractului de finanţare;
* analizarea gradului de realizare a indicatorilor prevăzuţi în contractul de finanţare;
* verificarea evoluţiei implementării proiectului care face obiectul contractului de finanţare, raportat la graficul activităţilor stabilit prin contract.

**b) Vizita de monitorizare**

Vizita de monitorizare reprezintă o parte importantă a activităţii de monitorizare continuă şi are în vedere verificarea existenţei fizice a unui proiect sau a unui sistem de management performant al proiectului şi permite verificarea corectitudinii şi acurateţei informaţiei furnizate de beneficiar în Rapoartele de progres şi a gradului de realizare a indicatorilor stabiliţi prin contractul de finanţare.

Vizita de monitorizare urmăreşte dacă proiectul se implementează astfel cum a fost aprobat şi în conformitate cu prevederile Contractului de finanţare, iar în cazul în care sunt constatate probleme în implementare să stabilească împreună cu beneficiarul modul de rezolvare a acestora.

Vizitele de monitorizare facilitează contactul dintre reprezentanţii AMPOCU/OI şi beneficiari în scopul comunicării problemelor care pot împiedica implementarea corespunzătoare a proiectului.

Vizita de monitorizare urmăreşte:

- să se asigure de faptul că proiectul se derulează conform contractului de finanţare;

- să identifice, în timp util, posibilele probleme şi să propună măsuri de rezolvare a acestora, precum şi îmbunătăţirea activităţii de implementare;

- să identifice elementele de succes ale proiectului;

Beneficiarul are obligaţia de a participa la vizită, de a furniza echipei de monitorizare toate informaţiile solicitate şi de a permite accesul neîngrădit al echipei la documentele aferente proiectului si rezultatele declarate ca obţinute pe parcursul implementarii acestuia.

**c) Monitorizarea durabilităţii proiectului**

În conformitate cu dispoziţiile art. 71 din Regulamentul (CE) nr. 1303/2013 AM sau, prin delegare, OI trebuie să se asigure că toate contribuţiile din fonduri se atribuie numai proiectelor care, în termen de 3 ani de la încheierea acestora, nu au fost afectate de nicio modificare substanţială, respectiv:

(a) care să le afecteze natura sau condiţiile de aplicare sau să confere un avantaj inadecvat unei întreprinderi sau unui organism public; şi

(b) care rezultă dintr-o schimbare în natura proprietăţii unui element de infrastructură sau din încetarea unei activităţi de producţie.

Beneficiarii au obligaţia de a informa anual si de a transmite la AMPOCU/OI informaţii cu privire la orice modificare substanţială apărută în sensul art. 71 din Regulamentul CE nr. 1303/2013 prin completarea Raportului privind durabilitatea investiţiei.

Scopul verificării durabilităţii investiţiei este de a se asigura că pentru o perioadă de 3 ani după finalizarea proiectului, nu au apărut modificări substanţiale.

**d) Vizită de monitorizare a durabilităţii proiectului**

Vizita de monitorizare a durabilităţii proiectului reprezintă parte a activităţii de monitorizare şi se realizează la locul de implementare a proiectului/sediul beneficiarului (anunţate şi neanunţate).

Vizita de monitorizare a durabilităţii proiectului are ca scop verificarea la fata locului a faptului ca proiectul nu a suferit modificări substanţiale în perioada de 3 ani de la finalizare implementării, a situaţiei investiţei, a gradului de indeplinire a indicatorilor de rezultat şi a sustenabilitatii proiectului.

Beneficiarul are obligaţia de a participa la vizită, de a furniza echipei de monitorizare toate informaţiile solicitate şi de a permite accesul neîngrădit al echipei la documetele aferente proiectului si rezultatele declarate ca obţinute pe prcursul implementarii acestuia.